open-index/open-wikipedia-markdown huggingface dataset:
Tomislav Erceg

**Tomislav Erceg** (Split, 22. listopada 1971.), bivši hrvatski nogometaš.

## Klupska karijera
Svoju je nogometnu karijeru započeo u podmlatku Hajduka, a na Poljudu doživio punu igračku afirmaciju. Igrao je na poziciji centarfora, a krasio ga je sjajan osjećaj za pogodak. Svoju je prvu sezonu u Hajduku odigrao 1992. godine, te nakon toga promijenio mnogo klubova, ali se puno puta vraćao u Split, ne bi li pomogao Hajduku. 

Uz Hajduk igrao je i za švicarski Lugano i Grasshopers, talijanske Anconu i Perugiu, njemački Duisburg i Greuther Fürth, turski Kocaelispor, japansku Hiroshimu, izraelski Hapoel Petah Tikva, te HNK Rijeku.

U 1. HNL postigao je 97 pogodaka, te je 5. strijelac lige svih vremena. Od toga čak 80 pogodaka je zabio za Hajduk čime je najbolji strijelac Hajduka u hrvatskoj ligi. Ostalih 17 zabio je za Rijeku u sezoni 2004./05. kada je bio najbolji strijelac lige.

Posljednju sezonu odigrao je u matičnom mu splitskom klubu, koji je tada igrao najlošiju sezonu u 1. HNL. Erceg je zabio samo 1 pogodak i nakon toga se oprostio od igračke karijere.

## Reprezentativna karijera
Za reprezentaciju bilježi tek 4 utakmice i to većinom ulazeći sa klupe pred kraj susreta. Jedini pogodak postiže Turskoj u prijateljskom susretu u Sendai Cityju nakon što je prvi i jedini put krenuo u prvih 11.

## Športsko-administrativna karijera
Nakon prestanka igranja preuzeo je funkciju pomoćnog športskog direktora Hajduka. Kao športski direktor bio je vrlo zapažen. U klub je doveo nekolicinu poznatih iskusnih igrača, no, naišao je i na probleme u obliku odlaska mladih i talentiranih igrača iz klupskog omladinskog pogona. Prvi službeno zaključeni posao na toj funkciji bilo je imenovanje Zorana Vulića za trenera. Na mjestu športskog direktora se zadržava sezonu i pol nakon čega podnosi ostavku.

## Priznanja
### Individualna
* 2004.: Najbolji igrač Prve HNL, u izboru kapetana klubova Prve HNL.

## Reference

### Vanjske veze
* Nogometni-magazin: statistike
Dario Jertec

**Dario Jertec** (Varaždin, 4. listopada 1985.), hrvatski nogometaš

Debi je u seniorskoj momčadi Varteksa zabilježio tokom sezone 2004./05., te se od tad ustalio u prvoj momčadi varaždinskog kluba. Pod vodstvom trenera Zlatka Dalića, koji je poznat po sjajnom vođenju mladih i talentiranih igrača, Jertec je postao mladi hrvatski reprezentativac i navukao na sebe pažnju velikih klubova. U jesenskom dijelu sezone 2006./07. bio je minute od potpisa ugovora s Dinamom, no, na pregovorima u samom maksimirskom stadionu došlo je do razilaženja želja njega i maksimirskog *bossa* Zdravka Mamića. Prema Jertecu, Mamić je bio nasrtljiv i u par minuta odlučiti o njegovoj budućnosti što mladi Varaždinac nije htio prihvatiti, dok je prema izjavama Mamića Jertec bio jako neodlučan, te je postalo upitno kolike su njegove želje da dođe u Dinamo. Tokom ljeta prije te sezone silne novce je za Jerteca i njegovog klupskog kolegu Nikolu Pokrivača nudio i splitski Hajduk.

Nakon svega ostao je miljenik varaždinske publike u Varteksu do kraja polusezone, pri čemu je bilježio vrlo dobre igre u plavom dresu. Tada je ponovno stigla ponuda s Poljuda, ali također i one iz inozemstva, konkretnije, njemačkog Wolfsburga i francuskog Le Mansa. U sve to opet se uključio i Dinamo. Nakon mjesec dana natezanja od Poljuda preko Maksimira do Francuske, napuhavanja cijene sa strane igrača i kluba završio je u paketu s Pokrivačem u Dinamu, za cijenu od 8 i pol milijuna kuna.

U modrom se dresu nije iskazao kao bitnije pojačanje, tek kao perspektivan igrač za budućnost. Češće ulazi s klupe u drugom dijelu, no, usprkos vrsnoj tehnici zamjeravali su mu slabu duel-igru. U kolovozu 2007. godine odlazi na posudbu u Rijeku do kraja sezone, s opcijom otkupa ugovora po cijeni od 700.000 €. Nakon neuspješne posudbe tokom koje često igra na sebi neprirodnim pozicijama, vraća se u Zagreb te raskida ugovora s Dinamom. Nedugo zatim potpisuje 4-godišnji ugovor sa splitskim Hajdukom. Ni nakon prvih 6 mjeseci podno Marjana talentirani se vezist nije uspio iskazati, zaigravši jednom i za rezervnu momčadi, Hajduk II, koje nastupa van konkurencije u 3. ligi. 

## Izvori

## Vanjske veze
* Nogometni-magazin: statistika 
* Službene web-stranice
Igor Kralevski

**Igor Kralevski** (Skoplje, 13. studenog 1978.) makedonski je nogometaš, igrač FK Metalurga iz Skoplja. Igra na poziciji braniča.

U Hajduk je Kralevski stigao pred sam kraj ljetnog prijelaznog roka 2005. godine. Stigao je kao pojačanje i brzo se nametnuo kao prvotimac. U ljeto te godine odigrao je i par minuta za makedonsku reprezentaciju, debitiravši 4. lipnja protiv Armenije. Prvi dio sezone 2005./06. igrao je solidno, pa se do zimskog prijelaznog roka pojavilo zanimanje nekih inozemnih klubova poput njemačkog Bochuma i moskovskog Torpeda. Ipak, ostao je u Splitu. Uslijedile su neke slabije igre koje su kulminirale crvenim kartonom protiv Rijeke na Poljudu, kada je Hajduk bez jednog igrača doživio potop od 0:4. Za Makedonca je od tada krenulo na gore, što je kulminiralo kada ga je novi trener Zoran Vulić odlučio prekrižiti u svojim vizijama momčadi za novu sezonu.

Kralevski je ostao u Hajduku još cijelu jesen, a onda na zimu pronašao par klubova s istoka koji su mu bili spremni ponuditi ugovor. Nakon probe, potpisao je ugovor za rusku Luč-Energiju, gdje je proveo dvije i pol sezone, nakon čega se 2009. vratio u domovinu, u FK Makedoniju iz skopskog naselja Gjorče Petrov.

## Reference

### Vanjske veze
* Nogometni-magazin: statistika
Haris Bukva

**Haris Bukva** (Foča, 15. ožujka 1988.), vezni igrač. Do dolaska u Hajduk igrao u nekoliko austrijskih klubova: SV Pasching (Austrija), FC Wels (Austrija, posudba) SK Austria Kärnten (Austrija), FC Kärnten (Austrija, posudba), LASK Linz (Austrija, posudba), SK Sturm Graz (Austrija).

Prvi nastup za Bile ima u susretu protiv zagrebačkog Dinama u Splitu 14. rujna 2013. koji je pogocima Pašalića u 9. i 69. minuti završio pobjedom Hajduka od 2:0.

## Prvenstveni nastupi
*2006.–2007. 	SV Pasching 	10 	(0)
*2006. 	→ FC Wels (posudba) 	11 	(0)
*2007.–2009. 	SK Austria Kärnten 	26 	(2)
*2009. 	→ FC Kärnten (posudba) 	17 	(0)
*2009.–2013. 	Sturm Graz 	73 	(5)
*2011. 	→ LASK Linz (posudba) 	15 	(0)
*2013.–2014. 	Hajduk Split 	11 	(0)
*2014.–         FC Rot-Weiß Erfurt 0 	(0)
## Izvori
Joško Duplančić

**Joško Duplančić** (), hrvatski nogometaš ,bivši igrač Hajduka iz sedamdesetih godina. U Hajduku je proveo od studenog 1974 pa do 1977, i odigrao 20 prvenstvenih utakmica i dao 3 gola (2 Olimpiji i 1 Sarajevu), 4 nastupa za Kup i 16 prijateljskih utakmica sa jednim golom.

Prvi nastup ima sezone 1974/75 prottiv Vardara u Skopju 10 studenog 1974 (1:1), a ulazi kao zamjena Vedranu Rožiću. Te sezone odigrao je 3 utakmice i postigao jedan zgoditak (Olimpija-Hajduk, 2:1) i sa Hajdukom osvaja prvo mjesto sa 48 bodova, a prate ga Vojvodina (45) i Crvena Zvezda (40). Sljedeće sezone 1975/76 nema nijednog nastpa (Hajduk završava na 2 mjestu). Tek sezone 1976/77 odigrao je 17 utakmuica uz dva zgoditka. prvi je dao Sarajevu u Sarajevu (3:1) i drugi Olimpiji u Ljubljani (2:1).

Ovdje je zanimljivo napomenuti da su sve tri prvenstvene utakmice na kojima je postigao gol Hajduk izgubio.

## Povezano
Za Hajduk su igrali 4 igrača sa prezi,menom Duplančić, uz njega to su još bili Frane Duplančić (8/0), Mario Duplančić (8/0) i Branko Duplančić (1/0; jedna utakmica za kup, točnije protiv Reprezentacije Beograda)
## Izvori
Igor Gal

**Igor Gal** (Koprivnica, 20. siječnja 1983.), hrvatski nogometaš

Krenuo je sa karijerom u rodnom gradu igrajući za Slaven Belupo, a u seniorskoj je momčadi debitirao protiv Šibenika ( ušao u 89. minuti ), pod vodstvom Dražena Beseka, a isti ga je trener 6. ožujka 2002. prvi put koristio među početnih 11 ( u Zadru ). Nakon što se probio do prve momčadi iskazao se kao vrlo kvalitetan mladi stoper. Jednom je proglašen i najboljim sportašem grada.

U siječnju 2006. bez pompe je potpisao za splitskog Hajduka koji je tada sa utakmicom manje bio na osmom mjestu. U takvoj momčadi kojoj je stoperski par činio relativno slab dvojac Žilić-Granić uspio se brzo nametnuti i već nakon par utakmica postati bitan igrač oko prvih 11. Naredna je počela znatno 
bolje, a Gal je privukao na sebe pažnju ponekih inozemnih klubova poput ukrajinskih Karpata. Na zimu te sezone bio je aktualan njegov odlazak iz kluba, no, uprava ga nije htjela pustiti. Kasnije mu je forma počela varirati i izgubio je nakratko mjesto stopera, no, brzo se vratio. Svo to vrijeme samozatajni Gal pokazao se kao zahvalan stoper, ali bez neke velike atrakcije i posebnih kvaliteta što ga je činilo nedoraslim većim utakmicama. Nakon povrataka Sablića i Tudora prodan je u redove turskog Rizespora. Nakon turskog kluba prelazi u Slaven Belupo gdje nije igrao zbog problema s papirima. U zimskoj pauzi prelazi u mađarski Diósgyőri VTK gdje vrlo brzo postaje standaran. 

## Reference

### Vanjske veze
* Nogometni-magazin: statistika
Mario Grgurović

**Mario Grgurović** (Zadar, 2. veljače 1985.), hrvatski nogometaš.

Mladi Zadranin karijeru je započeo u omladinskom pogonu Hajduka gdje su ga već kao juniora zapazili skauti Ajaxa i Bayerna. Do seniora se probio 2003. godine, i otad su mu u splitskom klubu prognozirali veliku karijeru. Tadašnji kapetan Hrvoje Vejić tvrdio je kako je Grgurović "fantazija od igrača". Prve prilike dobivao je kod Zorana Vulića, kasnije više kod Bake Sliškovića, a nakon dolaska Ćire Blaževića na klupu Hajduka 2005., Grgurović je došao i do mjesta među prvih 11, no, nakon sramote protiv Debrecena i kasnijih loših rezultata, Ćiro je otišao, a *Grga* izgubio mjesto u momčadi. Kasnije se rjeđe pojavljivao, a sve više su mu zamjerali vrlo slabu duel-igru, iako znanje nikad nije bilo upitno.

Na ljeto 2006., tokom velikog "pospremanja" momčadi, ponudu Hajduku poslao je njegov menadžer Zdravko Mamić, potpredsjednik Dinama. U Dinamo je doveden s epitetom "najbolje lijeve noge nakon Aljoše Asanovića", no, nije se dugo zadržao, te je krajem ljetnog prijelaznog roka zajedno sa Janjetovićem posuđen čakovečkom Međimurju. Tamo se prometnuo u jednog od glavnih igrača, no, i nakon povratka u Zagreb uslijedila je nova posudba, ovaj put u Pulu gdje je igrao rijetko i loše. Nova posudba je zaprešićki Inter.

Tokom karijere u Hajduku bilježio je mnogo nastupa za reprezentacije ispod 17, 19 i 21 godine. No, trenutno nije ni na širem popisu za A-vrstu.

## Reference

### Vanjske veze
* Nogometni-magazin: statistika
Darko Franić

**Darko Franić** (Split, 22. ožujka 1987.), hrvatski nogometaš

Nakon što je mladi vratar potpisao profesionalni ugovor sa klubom bio je na posudbi u Zadru gdje je branio nakon svađe dotadašnjeg vratara Danijela Subašića i vanjskog suradnika kluba Rene Sinovčića. Nakon Subašičeva povratka preselio je na klupu, te se kasnije vratio u matični klub.

Sa "jedinicom" na leđima bio je, ipak, tek treći vratar iza Balića i Tomića. Na zimu među vratnice dolazi Miro Varvodić čime Franić seli na posudbu u Mosor, a ljeto nakon toga u sinjskog Junaka.

Odigrao je 2005. dvije službene utakmice za hrvatsku U-19 reprezentaciju. Prije i nakon toga igrao je tek u prijateljskim dvobojima. 

## Izvori

### Vanjske veze
* Nogometni-magazin: statistika
Dragan Holcer

**Dragan Holcer** (Bad Gottleuba-Berggießhübel, 19. siječnja 1945. – Split, 23. rujna 2015.), jugoslavenski nogometaš i reprezentativac. Rodom je iz slovensko-talijanske-austrijske obitelji.

Rođen u njemačkom konc-logoru u Zwieselu, dočekao je oslobođenje kao tromjesečna beba, pri čemu mu je na istom mjestu poginuo otac. Kao dječak bio je svestrani sportaš, ali najmanje nogometaš. Najviše je volio rukomet te je pukim slučajem zaigrao nogomet nakon što se odazvao na poziv da zaigra među tridesetak mladića na "dva mala" u sklopu probe za Radnički iz Niša. Prošla su samo dvojica, među njima i Holcer. Debitirao je pogotkom protiv Sarajeva u Bosni. Igrao je prvo kao desno ili lijevo krilo dok nije postavljen na poziciju stopera. Borben i požrtvovan, iznimno atletski građen i sjajan u skoku, proveo je par vrlo uspješnih godina u Radničkom došavši do poziva u reprezentaciju. Zvali su ga iz Crvene zvezde, gdje ga je Zvezdina filijala Radnički i mislila poslati. Međutim, na spretnu intervenciju predsjednika *bilih* Tita Kirigina, igrač je završio u redovima Hajduka na oduševljenje pristaša splitskog kluba. Transfer je to koji je tada imao veliku težinu.

Bio je vođa obrane Hajduka tokom sedam godina u kojima bilježi 3 naslova prvaka i 3 kupa, uz nezaboravnu 1971. godinu, kada Hajduk postaje prvakom nakon 16 godina čekanja, pri čemu se pamti veliki doček igrača u Splitu nakon pobjede 4:3 u Beogradu protiv Partizana. Kao jedini standardni reprezentativac, najbolji igrač i kapetan momčadi u svoje je vrijeme bio iznimno cijenjen i van Splita.

U reprezentaciji je debitirao 19. rujna 1965. protiv Luksemburga, i igrao sve sredine 1974. godine. U tom je razdoblju 1968. postao doprvak Europe nakon poraza od Talijana.

U osmoj sezoni u Hajduku zadesila ga je ozljeda, slična onoj koja je prekinula karijeru Marina Lemešića, međutim, Holcer se odlučio dulje odmarati umjesto da liječnici na njemu ponove pogrešku kao sa Lemešićem, te se oporavio i igrao do 37. godine života. Ta je ozlijeda navela hajdukovog trenera Tomislava Ivića da ga otpiše, tvrdeći da ovaj neće više ni hodati, a kamoli igrati. Ipak, Holcer je nastavio karijeru u njemačkom drugoligašu Stuttgartu, kojeg kao kapetan (kroz period od četiri godine) dovodi do prve lige, pomažući razvoju mladih Hoenessa, Müllera te braće Bernda i Karl Heinza Forstera. Posljednju je godinu odigrao za njemački Schalke 04.

Dugo nakon toga bio je kratko vrijeme upleten u rad uprave Hajduka, ali je po dolasku Branka Grgića otišao. Preminuo je u Splitu 2015. godine.

## Reference
Miklós Gaál

**Miklós Gaál** ( Celldömölk, Mađarska, 13. svibnja 1981. ) mađarski nogometaš

Igra na poziciji lijevog braniča. Karijeru je započeo u mađarskom Keszthely F.C., a nakon toga igrao za Szombathelyi Haladás, Pécsi MFC, Újpest FC, Zalaegerszegi FC, te portugalski Marítimo. Nakon toga, tijekom ljeta 2006., dolazi na probu u splitski Hajduk Split. Iskazao se brzim prodorima po lijevoj strani i vrlo zanimljivom frizurom. Potpisao je 3-godišnji ugovor, a doveden je kao možebitna zamjena Mirku Hrgoviću. Pored odličnog reprezentativca BiH nije se naigrao, a u ono prilika što je dobio nije puno pokazao, te u ožujku 2007. nakon uspješne probe u Amkaru iz Perma, raskida ugovor i odlazi u Rusiju.

Dosad je zabilježio 47 utakmica u mađarskom prvenstvu, te 9 u hrvatskom. Za mađarsku reprezentaciju nije igrao.

## Reference

### Vanjske veze
* Gaál Miklós - magyarfutball.hu
* Nogometni-magazin: statistika
Ivan Jurić (fudbaler)

**Ivan Jurić** (Split, 25. kolovoza 1975) je bivši hrvatski nogometni reprezentativac. Igrao je na poziciji veznjaka. Trenutačno je trener talijanskog Crotonea.

Nogometno je obrazovan u podmlatku Hajduka. U prvoj momčadi provodi tri godine, nakon kojih za oko 600.000 € (tadašnjih 1,2 milijuna DEM) prelazi u španjolsku Sevillu. Tamo je bio tri sezone, u kojima igra redovito i u prvoj i u drugoj ligi. Slijedi kratki 6-mjesečni boravak u Albaceteu, nakon čega Jurić prelazi u Italiji.

Prvo je proveo pet godina (2001.-2006.) igrajući Serie C1 i Serie B (talijanska 3. i 2. liga) u majici Crotonea, gdje bilježi više od 150 nastupa. Od 2006. do 2010. je redovito nastupao za Genou, koja se natjecala u Seriji A i gdje je bio kapetan momčadi. Jurić je u godini 2010. odlučio da završi svoju karijeru.

## Reprezentacija
Nakon što je uspješno nastupao u mlađim uzrasnim kategorijama, Jurić je u A reprezentaciji zabilježio prvi nastup 11. veljače 2009. na utakmici u Bukureštu protiv Rumunjske, odigravši svih 90 minuta. Bio je blizu reprezentacije i u vrijeme izbornika Miroslava Blaževića, ali se često žalio da ga je bivši izbornik zaboravio i da mu se nakon obećanog poziva više nikada nije javio. U siječnju 2009. izbornik Slaven Bilić je najavio kako bi Jurić poslije odlaska Nike Kovača mogao zamjeniti bivšeg kapetana u veznome redu reprezentativne momčadi. Ali Jurić je odlučio da završi svoju karijeru kao reprezentativac.

## Izvori

## Vanjske veze
* Profil Ivana Jurića na službenoj stranici Genoe
Goran Granić (fudbaler)

**Goran Granić** (Livno, 9. srpnja 1975.), bosanskohercegovački i hrvatski nogometaš i trener.

Rođen u Livnu, Granić je nogomet počeo igrati u tamošnjem Troglavu. Nakon 4 godine seli u HNL, točnije Varaždin gdje je od prve utamice standardan u momčadi te sakuplja preko 100 nastupa u plavom dresu. Nakon što Ćiro Blažević prelazi iz Varteksa u splitski Hajduk dovodi i Granića sa sobom kako bi nadomjestio odlazak kapetana Vejića. Debi je ima u superkupu s Rijekom. U Hajduku bilježi tek 16 utakmica, te nakon iznimno neuspješne sezone raskida ugovor i napušta klub, uz to da je cijeli proljetni dio trenirao odvojeno od momčadi.

Uslijedila je godinu dana duga stanka u kojoj je imao ponudu Pomorca iz Kostrene, ali ipak odlučio pauzirati. Na ljeto 2007. potpisuje ugovor za albanski Dinamo iz Tirane. Umirovio se 2012. godine.

## Vanjske veze
* Nogometni-magazin:statistika
Danijel Hrman

**Danijel Hrman** (Varaždin, 7. kolovoza 1975.), hrvatski nogometaš

Hrman je svoju karijeru započeo u rodnom Varaždinu igrajući za prvoligaški Varteks. Nakon 6 godina i preko 100 nastupa odlazi u ruski Spartak gdje se nije osobito naigrao te se ubrzo vraća u domovinu. Prelazi u redove zagrebačkog Dinama, te nakon neuspješnog pokušaja prezimljavanja u Europi odlazi u najvećeg mu rivala par dana nakon prelaska Nike Kranjčara.

U Hajduk ga je doveo pokojni menadžer Dino Pokrovac sa epitetom kvalitetnog lijevog braniča. No, ozlijede su mu onemogućile da dođe do svog mjesta u momčadi, te nakon 2 mukotrpne sezone neigranja uz koju je jedna u nikad slabijoj momčadi "Majstora sa mora", odlazi natrag u Varteks. Nakon sezone 2006./07. putuje u albansku Tiranu, ali se već par mjeseci potom vraća u Varaždin gdje sa matičnim klubom pokušava pobjeći sa dna ljestvice.

Za hrvatsku je reprezentaciji debitirao u Seoulu, 10. studenog 2001. u porazu od Južne Koreje. Nakon dva susreta sa Južnokorejancima igra još dva puta u naredne dvije godine, ulazeći oba puta s klupe, nakon čega više nije bio u okviru reprezentacije. 

## Reference

### Vanjske veze
* Nogometni-magazin: statistika
Suad Filekovič

**Suad Filekovič** (16. rujna 1978.), slovenski nogometaš

Visoki je branič svoju karijeru započeo u redovima ugašene Olimpije iz Ljubljane, nakon koje 4 i pol sezone igra u gradu Mariboru. Iz tamošnjeg "Maribora Pivovarna Laško" prelazi na zimu sezone 2003./04. u redove splitskog Hajduka za kojeg u prvih 6 mjeseci bilježi tek 5 utakmica u prvenstvu kojeg "Bili" na kraju osvajaju. Naredne sezone igra jako malo i već nakon jesenskog dijela napušta klub potpisavši za grčki Ergotelis.

Tamo igra nešto češće, no svejedno ubrzo napušta klub, te je naredne sezone u Belgiji gdje igra za Mouscron. Nakon uspješne sezone u Jupiler ligi seli na istok, točnije, Rusiju. U dresu Krilje Sovjetov se malo duže zadržao nego obično, iako dobiva malu minutažu.

Za slovensku reprezentaciju igra češće u prijateljskim ogledima, ali uspijeva od 2002. zabilježiti 11 susreta.

## Reference

### Vanjske veze
* Nogometni-magazin: statistika
Sergije Krešić

**Sergije Krešić** (Split, 19. studenog 1946.) je bivši hrvatski nogometaš i nogometni trener.

U Hrvatskoj je u dva navrata trenirao HNK Hajduk Split.

## Reference
Vladimir Kragić

**Vladimir-Vlade Kragić** (Split, 8. lipnja 1910. - Split, 17. rujna 1975.), bivši hrvatski nogometaš i legendarni splitski Hajdukov bombarder.

Ovaj omaleni ali snažni napadač krenuo je i završio svoju karijeru u splitskom Hajduku za kojeg je ne računajući samo ligaške utakmice nastupio 354 puta i pritom postigao 266 golova. Sezone 1933./34. na derbiju sa zagrebačkim HAŠK-om postigao 5 pogodaka u pobjedi od 7:1; ostala dva dali su Lemešić i Lin; a navodi se i da je dao sam svih 7 golova. Krenuo je kao lijevo bek da bi kasnije prešao u napad gdje se iskazivao iznimno snažnim udarcem. Bio je članom slavne generacije "bilih" predvođene legendarnim Lukom Kaliternom. Sezone 1932./33. je sa 21 golom bio najbolji strijelac.

Za Jugoslaviju je odigrao tek 6 utakmica i pritom se 4 puta upisao u strijelce. Debitirao je pogotkom protiv Rumunja u Beogradu, 4. svibnja 1930. Posljednju utakmicu odigrao je 29. travnja četiri godine poslije opet sa Rumunjskom, ovaj put u Bukureštu.

Umro je i pokopan jeseni 1975. u rodnom Splitu. 

## Reference
Nenad Gračan

**Nenad Gračan** (Rijeka, 23. siječnja 1962.) je bivši hrvatski nogometaš i sadašnji izbornik hrvatske nogometne reprezentacije do 21 godine.

Profesionalnu karijeru započeo je u Rijeci. S Rijekom je 1979. osvojio jugoslavenski kup. Nakon sedam sezona prelazi u splitski Hajduk, u kojem se zadržao četiri sezone. Zanimljivo je da mu je u prvoj utakmici za splitske bile protiv matične Rijeke Mladen Mladenović u žaru igre slomio nogu. Gračan je i s Hajdukom osvojio jugoslavenski kup, 1987. godine. Godine 1989. potpisuje za španjolski Real Oviedo. Četiri godine kasnije vraća se u Rijeku u kojoj završava karijeru.

Gračan je nastupao i za jugoslavensku nogometnu reprezentaciju, za koju je u deset nastupa postigao dva pogotka, u Subotici protiv Mađarske, te u Bruxellesu protiv Belgije. Bio je član momčadi koja je na Olimpijskim igrama 1984. osvojila brončanu medalju.

Jedan je od rijetkih trenera koji je trenirao sva četiri najveća hrvatska kluba - Rijeku, Dinamo, Hajduk i Osijek.

Nenad Gračan prvi službeni nastup ima 10. kolovoza 1986. u početnom sastavu protiv Rijeke, i odmah daje gol. Završilo je sa 2:2, drugi gol je dao Deverić. Drugi prvenstveni gol dao je Spartaku u Splitu 24. rujna 1989. završilo je sa 3:0 za Hajduk. Ostale golove dali su Asanović i Slaven Bilić.

## Vanjske veze
*Jugoslavenska reprezentacija 
## Reference
Ratko Kacijan

**Ratko Kacian** (Zadar, 18. siječnja 1917. - Zagreb, 18. lipnja 1949.), hrvatski je nogometaš, hrvatski i jugoslavenski reprezentativac, osvajač srebrne medalje na Olimpijskim igrama u Londonu 1948. godine. Igrao na poziciji napadača, imao veliki radijus kretanja, vođa navale, sjajan organizator igre, nesebičan dodavač i dobar pucač.

## Klupska karijera
Nogomet je počeo igrati kao četrnaestogodišnjak u Primorcu iz Biograda na moru. 1934. godine s roditeljima se preselio u Šibenik. Od tada igra za šibenski Osvit. U zagrebački HAŠK prelazi 1936. godine s kojim osvaja prvenstvo Jugoslavije 1937./38. S Hajdukom osvaja prvenstvo Banovine Hrvatske 1940./41. 2. veljače 1941. godine, na utakmici Hajduk - Bačka (9:0) postigao je 6 pogodaka.

Potom se opet vraća u HAŠK, a od 1945. godine je član zagrebačkog Dinama. Za Dinamo je odigrao 102 utakmice, postigao 50 pogodaka (7 pogodaka u prvenstvu), te osvojio prvenstvo Jugoslavije 1947./48. Kao aktivni nogometaš trenirao je zagrebački Milicioner, a kasnije i NK Dinamo. Završio je Višu fiskulturnu školu u Zagrebu i bio je profesor gimnastike u V. muškoj gimnaziji sve do rane smrti u 32. godini života.

## Reprezentativna karijera
Za hrvatsku reprezentaciju je od 1940. do 1943. godine odigrao 10 utakmica i postigao jedan pogodak.

Njegov prvi nastup za Hrvatsku nogometnu reprezentaciju i nastup njegovog klupskog kolege Gaje Raffanellija, gdje su bili jedini igrač Hajduka u reprezentaciji u kojoj je ostalih 9 igrača bilo iz zagrebačkog Građanskog  u Zagrebu, 8. prosinca 1940., protiv Mađarske (1-1), bila su ujedno i prva dva nastupa Hajdukovih igrača za Hrvatsku reprezentaciju u povijesti.

Za jugoslavensku reprezentaciju odigrao je jednu utakmicu, prvu poslijeratnu 1946. godine protiv Čehoslovačke u Pragu. Bio je član reprezentacije na Olimpijskim igrama u Londonu, te iako je bio nez nastupa, osvojio je srebrnu olimpijsku medalju.

17 puta je nastupio i za reprezentaciju Zagrebačkog nogometnog podsaveza.

## Hitrec-Kacian
U čast Ratka Kaciana i Ice Hitreca, dvojice prerano preminulih legendarnih dinamovih igrača, danas se zove omladinska nogometna škola zagrebačkog Dinama, te nogometno igralište Hitrec Kacian.

## Zanimljivo
U jesen 1939. godine na utakmici HAŠK - Hajduk u  Zagrebu, Kacian je nakon dosuđenog jedanaesterca za HAŠK udario suca, te je dobio doživotnu zabranu igranja. Kasnije je kazna smanjena na dvije godine.

## Izvori

* Fredi Kramer, *Sveto ime Dinamo*, leksikon Dinama, 2006., , str. 201
* Antun Škrtić, H.A.Š.K. 1903-1993, Hrvatski akademski športski klub, 1993., , str. 49
* Nogometni leksikon: Kacian, Ratko
* HNK Hajduk: Državna prvenstva
* RSSSF: Croatia – International Matches 1940-1956  
* RSSSF: Yugoslavia National Team List of Results 1940-1949  
* Ratko Kacijan
Miroslav Ferić (fudbaler)

**Miroslav Ferić** (Split, 4. travnja 1944. – Split, 4. svibnja 2017.), jugoslavenski i hrvatski nogometaš.

Nastupao je u redovima RNK Splita i Hajduka. U sezoni 1960/61., s nepunih 17 godnina, nastupio je u prvoj momčadi. U toj je sezoni odigrao samo jednu utakmicu. Prelaskom u Hajduk 1963. ostvaruje sjajnu karijeru. Pamti se njegov gol u finalu Kupa 1967. u Splitu. Na toj utakmici Hajduka protiv Sarajeva, rezultatom 2:1 splitski *Bijeli* su prvi put osvojili Kup maršala Tita. Godine 1972. igrao je za Borac. 

Preminuo je 2017. godine u Splitu.
Lenko Grčić

**Lenko Grčić**, zvan *Gaga* (Split, 1925 – Split, 10. kolovoza 1999), nekadašnji igrač Hajduka iz njegovog "zlatnog" perioda - sredine 50-ih godina. Brat Davora Grčića. Osvojio je sa Hajdukom više titula prvaka u nogometnim prvenstvima Jugoslavije. Od 1951. godine oblači Hajdukov bijeli dres koji će nositi do 1956.u kojem će razdoblju za Hajduk odigrati 213 utakmica. 

Po završetku karijere bi je trener Hajduka 1963. godine. Kao trener okušao se i u RNK Split. Tijekom treće sezone njegovog treniranja, *Crveni * su se (u sezoni 1972./73.) iz tadašnje 2. savezne lige preselili u niži rang natjecanja.

Lenko prvu službenu utakmicu igra 2. ožujka 1952,.  protiv Crvene Zvezde u Splitu koju je Hajduk dobio sa **6:0**. U ovoj legendarnoj hajdukovoj pobjedi za prvenstvo Jugoslavije po dva gola dali su Bajdo i Andrijašević, i po jedan Šenauer i F. Matošić. Odigrao je 105 službenih utakmica, 88 prvenstvenih, 15 za kup i 2 europska. Prijateljskih utakmica odigrao je 108.

Umro je iznenada 10. kolovoza 1999, a sahranjen je na splitskom groblju Lovrinac.

### Izvori
Ljubo Kokeza

**Ljubo Kokeza** (Split, 15. svibnja 1920. - Split, 22. kolovoza 1992.) bio je poznati hrvatski nogometaš.  

Otac je poznate hrvatske tenisačice Tanje Kokeze, višestruke državne prvakinje.

## Nogometna karijera

Kao mladić, nastupa za ondašnje omladinske selekcije u redovima RNK Splita, da bi kao junior prešao u gradskog rivala - Hajduk. U Hajduku dočekuje početak Drugog svjetskog rata.

Privremenom neaktivnošću Hajduka 1941. uslijed talijanske okupacije, Kokeza prelazi u redove zagrebačkog HAŠK-a i u njegovim redovima igra 1942. i 1943. godine. Reaktiviranjem Hajduka 1944. Kokeza zajedno s ostalim igračima Hajduka i ponekim Splita prelazi na otok Vis i ponovo postaje *bijeli*. Ostaje u Hajdukovom dresu sve do sredine 50-ih godina, i postavši jedna od Hajdukovih legendi. Poznat kao jako emotivan i srčan igrač, bio je jedan od omiljenih Hajdukovaca.  

## Trenerska karijera

Po završetku karijere, nastavlja s trenerskim radom. Trenirao je splitske klubove Dalmatinca i Splita, Jadrana iz Kaštel Sućurca, a ostavio je i dubokog traga trenirajući u arapskim zemljama: Iraku, Egiptu, i Libiji.

## Izvori
Mladen Karoglan

**Mladen Karoglan** (Imotski, 6. veljače 1964.) bivši je hrvatski nogometaš.

Od 1993. do 1999. nastupao je za portugalski klub S.C. Braga.

## Poveznice
* hajduk.hr, Mladen Karoglan - profil
Jurica Jerković

**Jurica "Jure" Jerković** (Split, 25. veljače 1950. – Split, 3. lipnja 2019), jugoslavenski i hrvatski nogometaš, jedna od igračkih legendi splitskog Hajduka.

## Igračka karijera
Počeo je igrati u rodnom gradu, za splitske "bile". U 10 godina skupio je 529 utakmica (6. mjesto) i 219 golova (10. mjesto). Debitirao je sezone 1968./69. i već naredne sezone postao nezamjenjiv vezni igrač, poznat po sjajnoj tehnici i udarcu. Tri je puta s "Majstorima s mora" bio prvak države, te 5 puta osvojio kup (poznatih 5 zaredom). Nakon sjajne karijere u Splitu postao je legenda i švicarskog Züricha za koji bilježi preko 200 ligaških utakmica. Karijeru je završio s 37 godina kao nogometaš Lugana. 

U plavom reprezentativnom dresu zabilježio je 5 utakmica i jedan gol za omladinsku, 4 susreta za mladu i 43 utakmice (6 golova) za seniorsku momčad. Debitirao je 12. travnja 1970. protiv Mađarske u Beogradu, i u međuvremenu nastupio na svjetskim smotrama 1974. i 1982., te europskom prvenstvu 1976. Posljednji je reprezentativni susret zabilježio 29. studenog 1981. s Grčkom u Ateni.

Po završetku igračke karijere Jurica Jerković bio je prvi športski direktor Hajduka u razdoblju od 1988. do 1990. godine. Sudjelovao je u dovođenju Koznikua u Hajduk, te prigodom leta iz Prištine za Split tada doživio prevrtanje zrakoplova pri prisilnom slijetanju na oranicu kod Ivanjice u Srbiji. 

## Zanimljivosti
Jerković je možda i jedini nogometaš koji je igrao na utakmicama i s Peleom i s Maradonom i to u razmaku od 17 godina. Naime, 1971. zaigrao je za reprezentaciju Jugoslavije na Peleovoj oproštajnoj utakmici u Rio de Janeiru. Jerković je tada postigao pogodak sedam minuta prije kraja susreta za konačni rezultat 2:2. S Maradonom je igrao u reprezentaciji Europe 1987. godine na humanitarnom susretu u talijanskom gradu Avelinu. Suigrači su mu tom prilikom bili i Boniek, Branco, Antonioni, Dirceu i druge nogometne zvijezde tog vremena.

Jerković je imao posebnu čast 7. veljače 1975. godine biti jedan od četiri legendarna splitska nogometaša koji su postavili kamen temeljac za gradnju stadiona na Poljudu uoči Mediteranskih igara.

## Reference
Nikola Gazdić

**Nikola Gazdić** (Split, rođen sredinom 1890-tih; - 22. svibnja 1921.), Hajdukov igrač na mjestu napadača. Smatra se jednim od najboljih igrača Hajduka, prva je Hajdukova legenda i prvi ljubimac publike, kojeg su od milja zbog kovrčave (*ricaste*) kose nazivali Janjčić, a po njegovoj *ricastoj* kosi u seriji Velo misto odigrao ga je lik koji nosi ime Rico.

Njegov točan datum rođenja nije poznat, jer je u momčadi Hajduka već 1912. da bi 1919. za Hajduk zabio svoj stoti gol u 91 nastupu; ukupno 106 do njegove prerane tragične smrti. Hrvatski sportski leksikon navodi 1900. što bi bilo nemoguće da je u tim godinama nastupio kao igrač za Hajduk, a da je stariji vidi se i po slikama.

Njegova tragedija počinje 1919. kada su Hajduku kola krenula nizbrdo izgubivši nekoliko utakmica, za što je javnost optužila Janjčića da sabotira utakmice, na što je uprava Hajduka i nasjela te ga izbacila iz kluba.

Gazdić od sramote (kako piše Smoje) bježi čak u Beograd gdje je proveo sve do uzvratne utakmice protiv Građanskog od kojega su izgubili s 4:0. Gazdić iz Beograda moli u pismima da ga prime natrag u klub, te su na kraju i popustili.

Ta uzvratna utakmica protiv Građanskog odigrana je 1921., a Gazdić je igrao kao nikada, nitko ga nije mogao zaustaviti u napadima. Poveli su gosti u 15. minuti pogotkom Graneca, a izjednačio je Gazdić spektakularnim golom. Kada je prilikom jednog napada bio srušen pred protivničkim golom dosuđen je jedanaesterac iz kojega je Mantler realizirao pobjednički zgoditak. Utakmica je završila s 2:1 za Hajduk. Navijači su poludili od sreće i odnijeli Gazdića na rukama u svlačionicu.

Vjerojatno zbog teškog napora kojem je bio izložen i bolesti Gazdić je počeo bljuvati krv nakon čega je nešto kasnije i umro.

Gazdić je odigrao 91 utakmicu i to 5 službenih u Splitskom podsavezu s 14 zgoditaka i 86 prijateljskih s 92 zgoditka. Prvi službeni nastup bio je protiv Borca 28. ožujka 1920. koju je Hajduk dobio s **8:0**, a Gazdić je na njoj zabio 4 gola, a ostala 4 su dali Machiedo 2 i po 1 Pilić i Hochmann. U toj utakmici nastupili su uz njega i Kaliterna (branka), Šitić, Dujmović, Prokeš, Tagliafero, Righi, Borovčić Kurir, Pilić, Hochmann i Machiedo.

Pokopan je na starom groblju na Sustipanu koje su općinske vlasti uklonile 1959.-1960. godine. O Gazdiću je pisao Miljenko Smoje u svojoj knjizi "Hajdučka legenda", izdanoj 1971., kao i Damir Škarpa u "Štoriji o balunu", posvećenoj Hajduku. 
## Statistika u Hajduku

Do 1920. godine sve utakmice bile su prijateljske. Tek osnutkom Splitskog nogometnog podsaveza počinju natjecateljske utakmice pa mu je prvi službeni nastup u natjecanju bio tek 28. ožujka 1920., i odmah je zabio 4 zgoditka. Prvi je igrač Hajduka koji je postigao preko 100 zgoditaka.

## Literatura
*I campioni di Spalato un osso duro per tutti  
## Izvori

## Vanjske veze
*"Klub neka se Hajduk zove!"
Mićun Jovanić

**Mićun Jovanić** je poznato ime iz Hajdukove "zlatne" generacije iz 70-ih godina 20. stoljeća. Po završetku igranja, karijeru nastavio kao nogometni trener. Trenirao je niz niželigaša.

## izvori
Renato Jurčec

**Renato Jurčec** (Zaprešić, 4. lipnja 1966.) bivši je hrvatski nogometaš. U 1. HNL postigao je 87 golova te je na sedmom mjestu liste najboljih strijelaca u povijesti.

## Izvori
Oldřich Just

**Oldrich Just** (1885-?), češki nogometaš i prvi trener tek osnovanog nogometnog kluba Hajduk. U Split dolazi dolazi iz rodnog Praga u Češkoj na poziv Fabjana Kaliterne, jednog od utemeljivača splitskog kluba. U Hajduku djeluje od srpnja 1911. do jeseni 1912. i kao trener i kao igrač. 

Kao vješt igrač, prema pisanju Slobode, igrao je važnu ulogu u obućavanju mladih hajdukovih igrača. Nakon pobjede nad Calciom 11. srpnja 1911., kada su pobijedili sa 9:0, Hajduk odigrava nekoliko utakmica protiv mornara engleskih ratnih brodova «Swiftsure» i HMS Cornwalis, koje su izgubili sa 7:1 i 7:0, te protiv austrijskog ratnog broda «Zriny», koju su do bili sa 2:1., i protiv kojih je na branku Just postavio kasnije legendarnog trenera Luku Kaliternu.

Just je za Hajduk nastupio u osam utakmica i dao 5 zgoditaka

## Izvori
Ivica Hlevnjak

**Ivica Hlevnjak** (El Shatt, 28. travnja 1944. - Split, 28. studenoga 2015.) bio je hrvatski nogometaš.

## Karijera

Igrati započinje 1962. godine splitskom u Hajduku. Ima najviše odigranih utakmica za Hajduk poslije Frane Matošića - 665. Sa 29 godina odlazi igrati u Francusku. Tamo igra za
RC Strasbourg i SAS Épinal. Za Épinal je skupio 115 (uz 26 golova), a za Strasbourg 52 nastupa i 9 golova. U Épinalu je 1979. završio karijeru.

Odigrao je i tri utakmice za jugoslavensku reprezentaciju.

Nikada se nije bavio trenerskim poslom.

## Izvori

## Vanjske veze

* Profil na racingstub.com
Lorenzo Gazzari

**Lorenzo Renzo Gazzari** (Hvar, 1907. – Firenca, 1998.) je bivši talijanski nogometaš.

Nastupao je od 1927. do 1928. za splitski Hajduk sa kojim je osvojio  Prvenstvo Jugoslavije u nogometu 1927. godine. Kasnije odlazi u Trst, u U.S. Triestina Calcio. Zatim odlazi u Fiorentinu, pa u A.S. Casale Calcio. Godine 1944. okončava karijeru u klubu A.C.D. Asti.

Za B reprezentaciju Italije odigrao je tri utakmice.

Bavio se i tenisom, te je bio teniski trener.

## Izvori

## Vanjske veze

* Gazzari, Renzo
Fabjan Kaliterna

**Fabjan Kaliterna** (Split, 20. siječnja 1886. - 30. siječnja 1952.) jedan od osnivača Hajduka, brat nogometaša i trenera Luke. Jedan od pionira splitskog športa. Osnovao je i vaterpolski klub Jadran i veslački klub Gusar, a djelovao je i u drugim športovima: biciklizam, atletika, jedrenje i plivanje. Bio je predsjednik Hajduka od 5. siječnja 1936. do 15. travnja 1936. Godine 1911, a 1921–22. predsjednik splitskoga nogometnog podsaveza. u Split je dopremio prvi balun i športsku opremu za igrače, te doveo prve trenere za novoosnovani klub.

Za Hajduk, koji je osnovao zajedno s Lucijanom Stellom, Ivanom Šakićem i Vjekoslavom Ivaniševićem 1911., odigrao je samo jednu utakmicu. 

Po zvanju arhitekt, projektirao je više od 300 zgrada u Splitu. Knjiga Fabjan Kaliterna, otac splitskog športa (autor I. Gizdić) objavljena 2004.

*otac: Toma Kaliterna (1860. - 1949.)
*majka: Antica
*braća: Toni Ante, Luka
*sestre: Marija, Zora Franka, Ana, Tereza

## Izvori
Mirsad Hibić

**Mirsad Hibić** (Zenica, 11. listopada 1973) je bivši bosanskohercegovački nogometaš i nacionalni reprezentativac.

## Karijera
Hibić je nakon igranja za zenički Čelik prešao u splitski Hajduk. Odande je 1996. zajedno sa Ivicom Mornarom transferiran u Sevillu. Ukupna vrijednost transfera se kretala oko 2,3 milijuna $ od čega je 1.500.000 $ dolara bilo za Mornara a 800.000 $ za Hibića. Upravo je taj zajednički transfer postao kontroverzan u Hrvatskoj budući da je 13. veljače 2012. županijski sud u Splitu presudio kako Hajduk mora u roku od 15 dana platiti 14,5 milijuna kuna otštete španjolskoj agenciji *Afis*, na ime neisplaćenih provizija za transfere Ivice Mornara i Mirsada Hibića u Sevillu 1996. godine. Presuda je donesena nakon čak 13 godina vijećanja.

Sam Mirsad Hibić je za Sevillu igrao četiri sezone nakon čega prelazi u Atlético Madrid gdje je prekinuo karijeru u siječnju 2004. godine.

Kao reprezentativac BiH, Hibić je odigrao 36 utakmica (14 kao kapiten), dok mu je posljednja međunarodna utakmica bila u travnju 2004. godine protiv Finske. Debitantski nastup za BiH imao je u aprilu 1996. (prijateljska utakmica protiv Albanije.

Prekidom igračke 2004. karijere Mirsad Hibić se vratio u Zenicu gdje živi s obitelji.

## Osvojeni trofeji
### Klupski trofeji

## Izvori

## Literatura
*

## Vanjske veze

*
*
*
*Tekst o igraču na www.zenicablog.com
Davor Grčić

**Davor Grčić**, zvan *Gaga* (Split, 1. svibnja 1930. - Split 12. rujna 2012.), nekadašnji obrambeni igrač Hajduka iz vremena zlatne hajdukove generacije pedesetih. Od 1952. do 1961. odigrao je 462 utakmice i postigao 2 gola, oba u prvenstvenim utakmicama. Gaga je igrao u 179 službenih natjecanja i postigao 2 gola u 153 prvenstvenih utakmica. Odigrao je 22 utakmice za kup i sudjeluje na 4 europska natjecanja. Nastupa i na 175 prijateljskih utakmica.

Njegov prvi službeni nastup bio je u Splitu 27 stranja 1952 protiv Sarajeva, a Hajduk ju je dobio sa 4:0. Po jedan gol dali su Luštica, F. Matošić, Šenauer i Krstulović. Uz spomenute igrače nastupili su i Beara (branka), Broketa, L. Grčić, Katnić, Vukas i Arapović.

Kasnije završava trenersku školu, a od 1964. do 1967. bio je trener i igrač u austrijskom Wolfsbergu.

Davor Gaga u Hajduk dolazi, na klasični poziv Luke Kaliterne "Mali, dođi sutra na trening!" Prvu utakmicu odigrao je u nedjelju 27. travnja 1952. protiv Sarajeva koju je Hajduk dobio sa 4:0.

Prema Gaginim riječima nikada nije učinio penal niti je zbog prekršaja isključen iz igre. Nositelj je jednog od najvećih Hajdukovih priznanja, zlatne kapetanske trake.

Od svoja dva gola D. Grčić prvi je dao  5. lipnja 1955. Željezničaru u Sarajevu koju je Hajduk izgubio sa **3:2** (drugi je dao Bajdo), i drugi 10. svibnja 1956. Proleteru (današnji Osijek) u Splitu koju je Hajduk dobio sa **5:0** (ostala 4 dali su Bajdo, Vulić, Žanetić i Rebac.

Nakon nogometne karijere u kasnijim godinama Gaga živi povučeno a ljubitelji Hajduka i nogometa okupljaju se u njegovom kafiću 'Gaga'. 

## Izvori

## Vanjske veze
* Slobodna dalmacija: “Privilegij je bio imati Davora Grčića Gagu za svog prijatelja“
* HNK Hajduk: Umro legendarni Davor Grčić
* Split u balunu: Di ćemo se nać? U Gage!
Tomislav Kiš

**Tomislav Kiš** (Zagreb, 4. travnja 1994.) je hrvatski nogometaš. 

## Izvori

## Vanjske veze
* Tomislav Kiš na hnl-statistika.com 
* Profil na hajduk.hr
* Profil na transfermarkt.de
Branko Karačić

**Branko Karačić** (Vinkovci, 24. rujna 1960.), bivši hrvatski nogometaš i sadašnji nogometni trener u mostarskom klubu Zrinjski.

## Igračka karijera
Za vrijeme nogometne karijere bio je vezni igrač sa dobrim pregledom igre i majstorski dodavač lopti odlična udarca. Nastupao je za NK Bedem Ivankovo do 1979. godine i za NK Mladost Vođinci. Od 1981. godine do 1987. godine igrao je za NK Osijek. Ukupno je za NK Osijek, gdje je jedno vrijeme bio i kapetan momčadi, odigrao 300 utakmica. Kasnije je dvije godine igrao i za HNK Hajduk a od stranih klubova za Cercle Brugge K.S.V., K.A.A. Gent, FC Linz i na kraju igračke karijere za R. Union Saint-Gilloise.

## Trenerska karijera
Nakon igračke karijere ostao je u nogometu, prvo kao športski direktor u NK Osijeku (1997./98.) a poslije kao trener. Trenersku karijeru Branko Karačić počeo je 1999. godine u NK Zagrebu kao pomoćni trener Ivi Šušku a potom je radio kao trener u Nogometnoj akademiji Davora Šukera. Trenirao je zatim, samostalno, NK Marsoniju, NK Osijek, NK Slaven Belupo, NK Cibaliju, NK Slavonac CO, HNK Šibenik te ponovno NK Osijek od kolovoza 2010. do svibnja 2011. godine. Trenirajući u Drugoj HNL NK Slavonac CO iz Starih Perkovaca, u sezoni 2008./09., ostvaruje plasman u Prvu ligu no klub nije iskoristio taj plasman zbog nemogućnosti ispunjavanja svih uvjeta iz licenciranja klubova za najelitniji razred natjecanja. Od srpnja 2011. godine do sredine ožujka 2012. godine trenira bosanskohercegovački NK Široki Brijeg. Od 31. ožujka 2013. trenira mostarski Zrinjski.

### Trenerski uspjesi
Trenirajući HNK Šibenik izborio je plasman u završnicu kupa 2010. godine ostvarivši do tada najveći uspjeh u povijesti kluba. Šibenika zatim vodi u prvim europskim utakmicama u povijesti kluba.
Prvi trenerski naslov osvojio je sa Zrinjskim, osvojivši Premijer ligu BiH sezone 2013./2014.

## Izvori

## Vanjske veze
*  Soccerway.com: Croatia - Branko Karačić - Profile with news, career statistics and history
Matej Jonjić

**Matej Jonjić** (Split, 29. siječnja 1991.) je hrvatski nogometaš i igrač Hajduka. Svoje prve seniorske minute odigrao je na posudbi u Zadru, nakon zapaženih igara vraćen je na Poljud da bi u proljetnom dijelu sezone nastupio u dva susreta za Hajduk.

Od 27. siječnja 2014. je na posudbi u NK Osijeku. Posuđen je do kraja sezone.

Za reprezentaciju je nastupao u mlađim dobnim kategorijama. Osvojio je treće mjesto na EP 2010. za igrače do 19 godina.

## Izvori

## Vanjske veze
Profil na hajduk.hr

Igračev profil na TransferMarkt.com
Joško Jeličić

**Joško Jeličić** (Solin, Hrvatska, 5. siječnja 1971) je bivši hrvatski nogometaš i nacionalni reprezentativac. Najveći dio karijere igrač je proveo i hrvatskim nogometnim velikanima Dinamu i Hajduku. 
Danas radi kao stručni komentator na Hrvatskoj radioteleviziji.

## Osvojeni trofeji
### Klupski trofeji

## Izvori

## Vanjske veze
* National Football Teams.com
Ante Ivković

**Ante Ivković** (Split, 1947), zvan Zonzi, nekadašnji igrač Hajduka iz 60.-tih i ranih 70.-tih godina. Za Bile igra od 1964 do 1972, a kasnije odlazi u Banjalučki u Borac, pa nakratko natrag u Hajduk i zatim u kanadsku Croatiju u Toronto.

Zonzi je dao 35 golova za Hajduk i odigrao 233 utakmice. Osvaja prvenstva 1971 i 1974, te kup 1967.

Danas radi kao tajnik u omladinskoj školi Hajduka.

## Izvori
Stjepan Ilić

**Stjepan Ilić** (Vis, 1940), lijevi obrambeni igrač Hajduka sa 219 nastupa te 10 pogodaka. Na stadionu Maksimir 2. lipnja 1963, Ilić je udario namjerno u duelu šakom u lice Vlatka Markovića, zbog čega su obojica bili isključeni iz igre. Utakmica je završila rezultatom 0:1, pobjeda Hajduka. Za Hajduk su još u toj utakmici igrali Poklepović, Cuzzi, Colnago, Kovačić, Garov, Brkljača, Hlevnjak, Anković, Papec, Z. Bego i Zuber. Gol je postigao Hlevnjak.

Za Bile je igrao od 1958. do 1965., nakon čega odlazi u NK Zagreb pa u njemački drugoligaški klub Heillbronn, a karijeru završava 1972

## Izvori
Masahiko Inoha

**Masahiko Inoha** (izvorno japanski 伊野波 雅彦; Miyazaki, Japan, 28. kolovoza, 1985.-) bivši Hajdukov igrač, na položaju sredine terena ili obrane. Za "bile" je u šestomjesečnom razdoblju od 2011. do 2012. odigrao 13 utakmica i dao jedan gol. Ovaj gol zabio je Lučkom u Kranjčevićevoj u 60-toj minuti, a Hajduk je tu utakmicu dobios a 0:3. Ostala dva pogotka dali su Tomasov u 6. i Vukušić u 77. minuti.

Zbog neredovitih isplata plaća napušta Hajduk i odlazi u Vissel Kobe.

Karijeru je započeo u Tokyju 2006. godine.

## Reference
Giorgi Iluridze

**Giorgi Iluridze** (Tbilisi, 20. veljače 1992.), gruzijski nogometni reprezentativac. Trenutačno je igrač Hajduka iz Splita.

## Karijera
Giorgi Ilurizde je produkt škole FK Dinamo Tbilisi. 2010. godine dolazi u FK Anži Mahačkala, gdje debitira 6. svibnja 2010. u porazu 3:0 protiv Spartaka Moskve. 2012. se vraća u Gruziju gdje potpisuje za Dilu Gori. Ostaje do kolovoza 2013. kada potpisuje za HNK Hajduk Split.

## Izvori

## Vanjske veze
* Giorgi Iluridze na hnl-statistika.com
Stjepan Jukić-Peladić

**Stjepan Jukić-Peladić** (8. siječnja 1935.-), 1/0. Za Hajduk je odigrao jednu utakmicu, 15. ožujka 1953. i to prvenstvenu u početnom sastavu protiv Spartaka u Subotici (0:0).

Učenik je Luke Kaliterne koji ga trenirao uz Staru murvu, a 2012 napisao je knjigu "Legendarni barba Luka Kaliterna".

Po struci je biolog, Kasnije postaje predsjednikom Splita (1988.) i Hajduka (1990.-1992.). 

## Izvori
Aleksandar Kozlina

**Aleksandar Kozlina** (Donji Skrad 20. prosinca 1938. - Novi Sad 10. travnja 2013.), bivši prvotimac Hajduka i reprezentativac.

U Hajduk dolazi u proljeće 1959. a doveli su ga Lenko Grčić i Jere Burazin, otevši ga Crvenoj Zvezdi koja ga je također tražila, uz riječi "Mi smo iz Hajduka, došli smo po tebe, vodimo te autom u Split!". Prvi službeni nastup zabilježio je već 7. lipnja 1959. protiv Rijeke u Splitu koju je Hajduk dobio sa visokih 6:2. Od dolaska pa do 1967 godine koliko je proveo u Hajduku odigrao je 177 utakmica i zabio 12 golova, od čega 2 u 89 prvenstvenih utakmica i 1 u 13 kup utakmica. Sa Hajdukom osvaja kup 1966/67 a nastupio je u utakmici protiv Dinare u Kninu (2:3).

Nakon Hajduka odlazi u nekoliko europskih klubova, u belgijski Liège od 1967. do 1973. godine, a onda do 1975. u klub Victoria iz Kölna. U Njemačkoj završava i višu trenersku školu.

Sudionik je Olimpijskih igara 1960. u Rimu i nositelj zlatne olimpijske medalje.

## Reference
Jiří Jeslínek

**Jiří Jeslínek** (16 travnja 1962), češki nogometaš, biši igrač Hajduka iz 1990-tih godina

Prvi nastup za Bile ima (u početnom sastavu) 21. listopada 1990. protiv Osijeka u Splitu (3:0). odigrao je uikupno 54 utakmice (24 prvenstvene), a jedini prvenstveni (ujedno i službeni) zgoditak dao je 19. prosinca 1990 iz jedanaesteraca Crvenoj Zvezdi u Splitu (3:5; nakon neriješenog rezultata 1:1). Dva puta nasutpa u kup utakmicama i dva puta na europskim natjecanjima (ali bez zgoditaka).

Jiří je igrao po mnogim klubovima a započeo je u praškoj Slaviji 1980 a završio u Dukla Praha. Hajduk je bio jedini klub van Češke u kojemu je igrao.

## Prvenstveni nastupi i golovi
* 1980–1982 	Slavia Praha 	56 	(6)
* 1982 	Dukla Praha 	6 	(0)
* 1983–1984 	Rudá Hvězda Cheb 	36 	(1)
* 1984–1989 	Slavia Praha 	138 	(24)
* 1990 	Union Cheb 	21 	(2)
* 1991 	Hajduk Split 	24 	(1)
* 1991–1992 	Sparta Praha 	9 	(0)
* 1992–1993 	SKP Fomei Hradec Kralove 	38 	(4)
* 1994–1997 	Dukla Praha 	33 	(1)
Izvori
## Izvori
Bogdan Kragić

**Bogdan Kragić** (Split 1934.) bivši Hajdukov nogometaš, sin je Stipe Kragića, jednog od suosnivača Anarha, današnji RNK Split. Bogdan Kragić odigrao je za Hajduk 151 utakmicu i postigao 23 pogotka, od toga 4 u 32 prvenstvene utakmice i 19 u 112 prijateljskih. odigrao je i 5 utakmica za Kup i dvije europske.

Prvi službeni nastup, kao devetnaestogodišnjak, imao je uzvratnu utakmicu protiv beogradskog BSK-a u Splitu 8. ožujka 1953 (0:2). Sezone 1952/53 odigrao je svega 3 utakmice bez zgoditaka a Hajduk je završio na 2. mjestu (iza Crvene Zvezde. Sljedeće 1953/54 sezone imao je samo 1 natup isto bez zgoditaka (Hajduk je 4.). Tek je sezone 1954/55 zabio 3 zgoditka (Hajduk osvaja prvenstvo) u 3 nastupa, i to 2 osječkom Proleteru u Splitu 12. rujna 1954. (5:3) i treći Vardaru u Skoplju 19. rujna 1954 (1:2 u korist Hajduka). Sezone 1955/56 nema nijednog nastupa, a svoj posljednji prvenstveni gol zabio je tek sezone 1957/58 i to opet Vardaru, ovog puta u Splitu 23. ožujka 1958. (4:0), ali Hajduk je tu sezonu završio na niskom 9 mjestu.

## Vanjske veze
*Bogdan Kragić kod Mosora: Volili smo Hajduka, pismu i lipe ženske!

## Izvori
Ivica Matković

**Ivan Matković** (Split, 12. listopada 1953.) bivši je hrvatski nogometni igrač i trener. 

Igrao je u Hajduku iz Splita u drugoj polovici 1970-ih.

Bio je trenerom Hajduka iz Splita, a radio je i u NK Zadar.

U Iranu je vodio Persepolisa iz Teherana.

## Izvori